O‘zbekiston bokschilari Osiyo o‘yinlaridagi ishtirokini mag‘lubiyat bilan boshladi

Bugun Janubiy Koreyaning Incheon shahrida davom etayotgan 17-Osiyo o‘yinlarining boks bahslariga start berildi, deb xabar bermoqda.

56 kilogramm vazn toifasida ringga ko‘tarilgan Murodjon Ahmadaliyev xitoylik Jang Jia Veyga 0:3 hisobida imkoniyatni boy berdi. Jazoir, Irlandiya va kanadalik hakamlarning barchasi 30:27 hisobida xitoylik bokschining g‘alabasini ta’minladi.
Bugun O‘zbekistonning yana ikki charm qo‘lqop ustasi — Isroil Madrimov (69 kg) va Elnur Abduraimov (60 kg) o‘z janglarini o‘tkazadi.